钦定古今图书集成/理学汇编/文学典/第120卷 > 《与殷芸令》同前
## 钦定古今图书集成/理学汇编/文学典/第120卷 > 《与殷芸令》同前

北兖信至，明常侍遂至殒逝，闻之伤怛。此贤儒术该
通，志用稽古，温厚淳和，伦雅弘笃，授经以来，迄今二
纪。若其上交不谄，造膝忠规，非显外迹，得之胸怀，盖
亦积矣。摄官连率，行当言归，不谓长往，眇成畴日。追
忆谈绪，皆为悲端，往矣如何！昔经联事，理当酸怆也。